Suvestinė redakcija nuo 2024-12-20

Sprendimas paskelbtas: TAR 2024-02-15, i. k. 2024-02815

Pasvalio rajono savivaldybės taryba

Sprendimas

Dėl PASVALIO RAJONO SAVIVALDYBĖS 2024 METŲ VALSTYBĖS LĖŠOMIS FINANSUOJAMŲ MELIORACIJOS DARBŲ PROGRAMOS PATVIRTINIMO

2024 m. vasario 14 d. Nr. T1-53

Pasvalys

Vadovaudamasi Lietuvos Respublikos vietos savivaldos įstatymo 7 straipsnio 24 punktu, 16 straipsnio 1 dalimi, Lietuvos Respublikos melioracijos įstatymo 7 straipsnio 3 dalimi, 10 straipsnio 1 dalimi, vykdydama Lietuvos Respublikos žemės ūkio ministro 2013 m. kovo 21 d. įsakymą Nr. 3D-211 „Dėl Valstybei nuosavybės teise priklausančių melioracijos statinių ir melioracijos sistemų naudojimo ir priežiūros, būklės vertinimo, darbų apimčių nustatymo, melioracijos sistemų apsaugos, melioracijos darbų finansavimo ir melioracijos statinių nurašymo taisyklių patvirtinimo“ (Lietuvos Respublikos žemės ūkio ministro 2022 m. gegužės 17 d. įsakymo Nr. 3D-340 redakcija), Lietuvos Respublikos žemės ūkio ministro 2005 m. gegužės 5 d. įsakymą Nr. 3D-271 „Dėl valstybės biudžeto specialiosiomis tikslinėmis dotacijomis einamiesiems tikslams finansuojamų melioracijos darbų žemės ūkio paskirties žemėje prioritetų“ (Lietuvos Respublikos žemės ūkio ministro 2013 m. spalio 15 d. įsakymo Nr. 3D-707 redakcija) (su visais aktualiais pakeitimais), Lietuvos Respublikos žemės ūkio ministro 2023 m. gruodžio 15 d. įsakymą Nr. 3D-858 „Dėl 2024 m. skiriamų specialiųjų tikslinių dotacijų Žemės ūkio ministerijai priskirtoms valstybinėms (valstybės perduotoms savivaldybėms) funkcijoms atlikti paskirstymo tarp savivaldybių sąrašo patvirtinimo“, Pasvalio rajono savivaldybės taryba nusprendžia:

1. Patvirtinti Pasvalio rajono savivaldybės 2024 metų valstybės lėšomis finansuojamų melioracijos darbų programą (pridedama).

2. Nustatyti, kad sprendimas:

2.1. skelbiamas Teisės aktų registre ir Pasvalio rajono savivaldybės interneto svetainėje www.pasvalys.lt;

2.2. įsigalioja kitą dieną po oficialaus paskelbimo Teisės aktų registre.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras	Gintautas Gegužinskas

PATVIRTINTA

Pasvalio rajono savivaldybės tarybos

2024 m. vasario 14 d. sprendimu Nr. T1-53

(Pasvalio rajono savivaldybės tarybos

2024 m. gruodžio 18 d. sprendimo Nr. T1-420

redakcija)

PASVALIO RAJONO SAVIVALDYBĖS 2024 METŲ VALSTYBĖS LĖŠOMIS FINANSUOJAMŲ MELIORACIJOS DARBŲ PROGRAMA

Eil. Nr.	Darbų pavadinimas	Mato vnt.	Kiekis	Darbų vertė (tūkst. Eur)
1.	Melioracijos griovių ir jų statinių remontas ir priežiūra	208,47
1.1.	Pumpėnų kadastrinės vietovės griovių Laidė, L-1, L-6-1 ir juose esančių melioracijos statinių remonto darbai	km	4,508	32,73
1.2.	Pasvalio r. sav. Amatos sausinimo sistemos melioracijos griovių dalies ir juose esančių melioracijos statinių remonto darbai	km	11,952	103,40
1.3.	Saločių ir kitų kadastrinių vietovių dalies melioracijos griovių ir juose esančių melioracijos statinių remonto darbai	km	7,490	72,34
2.	Avarinių melioracijos statinių remontas	-	-	82,93
3.	Melioracijos statinių projektavimo, ekspertizės, techninės priežiūros, melioruotos žemės ir melioracijos statinių apskaitos duomenų rinkinių tvarkymo paslaugos	-	-	27,80
Iš viso:	319,20

______________________

Pakeitimai:

1.

Pasvalio rajono savivaldybės taryba, Sprendimas

Nr. T1-420, 2024-12-18, paskelbta TAR 2024-12-19, i. k. 2024-22517

Dėl Pasvalio rajono savivaldybės tarybos 2024. vasario 14 d. sprendimo Nr. T1-53 „Dėl Pasvalio rajono savivaldybės 2024 metų valstybės lėšomis finansuojamų melioracijos darbų programos patvirtinimo" pakeitimo